Qashqadaryoda yigit va onasi amakilari tomonidan kaltaklandi

Qashqadaryo viloyati Qamashi tumanida 2 aprel kuni yigit va onasi amakilari tomonidan kaltaklandi. Viloyat Ichki ishlar bosh boshqarmasi holat yuzasidan ma'lumot berdi.
Ma'lum qilinishicha, shu soat taxminan 08:00 da Qamashi tumani “Mayda” MFYda yashovchi o'y bekasi Z.x. yashash uyida o'tirgan vaqtida turmush o'rtog'i x.xa. hamda uning aka-ukalari x.x., x.Fa., x.F.lar bilan kelib, o'zaro janjallashib qolgan. Shundan so'ng Z.x. va o'g'li Sh.P.ga tan jarohati yetkazgan.
Holat yuzasidan x.xa., x.x., x.Fa., x.F.larga nisbatan Jinoyat kodeksining 105-moddasi (Qasddan badanga o'rtacha og'ir shikast yetkazish) 2-qismi “g,i,m” bandi bilan jinoyat ishi qo'zg'atilib, jabrlanuvchining turmush o'rtog'i x.xa.ga nisbatan qamoqqa olish tarzidagi ehtiyot chorasi qo'llanilgan.
Hozirda mazkur holat yuzasidan Qamashi tumani IIB Tergov bo'limi tomonidan tergov harakatlari olib borilmoqda.
Avvalroq Samarqand shahrida 14 fevral kuni uy-joy masalasida janjallashgan qiz onasini kaltaklagandi. Shuningdek, Qoraqalpog'istonning xo'jayli tumanida F. ismli ayol bog'cha yoshidagi ikki qizini tinimsiz ravishda kaltaklab kelayotgani aytilgan. Holat tasvirlangan video 9 aprel kuni ijtimoiy tarmoqlarda keng tarqalgandi.